CELEX: 32017R0659
Language: ro
Date: 2017-04-06 00:00:00
Title: Regulamentul de punere în aplicare (UE) 2017/659 al Comisiei din 6 aprilie 2017 de modificare a Regulamentului de punere în aplicare (UE) 2017/141 de instituire a unor taxe antidumping definitive vizând importurile de anumite accesorii de țevărie pentru sudat cap la cap, din oțel inoxidabil, finisate sau nefinisate, originare din Republica Populară Chineză și din Taiwan

7.4.2017   
               
               
                  RO
               
               
                  Jurnalul Oficial al Uniunii Europene
               
               
                  L 94/9
               
            REGULAMENTUL DE PUNERE ÎN APLICARE (UE) 2017/659 AL COMISIEI
      din 6 aprilie 2017
      de modificare a Regulamentului de punere în aplicare (UE) 2017/141 de instituire a unor taxe antidumping definitive vizând importurile de anumite accesorii de țevărie pentru sudat cap la cap, din oțel inoxidabil, finisate sau nefinisate, originare din Republica Populară Chineză și din Taiwan
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 9 alineatul (4),
      întrucât:
      
                  (1)
               
               
                  Prin Regulamentul de punere în aplicare (UE) 2017/141 al Comisiei (2) s-au instituit taxe antidumping definitive vizând importurile de anumite accesorii de țevărie pentru sudat cap la cap, din oțel inoxidabil, finisate sau nefinisate, originare din Republica Populară Chineză și din Taiwan.
               
            
                  (2)
               
               
                  În Regulamentul de punere în aplicare (UE) 2017/141 se afirmă, la considerentul (285), că societățile cărora li se aplică taxe antidumping individuale trebuie să prezinte o factură comercială valabilă autorităților vamale ale statelor membre. Totuși, regulamentul adoptat nu conferea un caracter obligator acestei cerințe.
               
            
                  (3)
               
               
                  Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din Regulamentul (UE) nr. 2016/1036.
               
            
                  (4)
               
               
                  Având în vedere cele de mai sus și în temeiul articolului 9 alineatul (4) din Regulamentul (UE) 2016/1036 al Parlamentului European și al Consiliului, articolul 1 din Regulamentul de punere în aplicare (UE) 2017/141 ar trebui modificat în consecință,
               
            ADOPTĂ PREZENTUL REGULAMENT:
      Articolul 1
      Articolul 1 din Regulamentul de punere în aplicare (UE) 2017/141 se înlocuiește cu următorul text:
      
         „Articolul 1
         (1)   Se instituie o taxă antidumping definitivă asupra importurilor de accesorii de țevărie pentru sudat cap la cap, din tipuri de oțel inoxidabil austenitic de diferite calități, care corespund tipurilor AISI 304, 304L, 316, 316L, 316Ti, 321 și 321H și echivalentelor acestora din celelalte norme, cu un diametru exterior de maximum 406,4 mm și cu o grosime a peretelui care nu depășește 16 mm, cu un finisaj al suprafețelor exterioare având valoarea medie a rugozității (Ra) de cel puțin 0,8 micrometri, fără flanșe, finisate sau nefinisate, originare din RPC și din Taiwan. Produsul se încadrează la codurile NC ex 7307 23 10 și ex 7307 23 90 (coduri Taric 7307231015, 7307231025, 7307239015, 7307239025).
         (2)   Nivelurile taxei antidumping definitive aplicabile produsului descris la alineatul (1) și fabricat de societățile comerciale menționate mai jos sunt următoarele:
         
                     Societate
                  
                  
                     Nivelul taxei antidumping definitive (%)
                  
                  
                     Codul adițional TARIC
                  
               
                     
                        Taiwan
                     
                  
               
                     King Lai Hygienic Materials Co., Ltd
                  
                  
                     0,0
                  
                  
                     C175 
                  
               
                     Ta Chen Stainless Pipes Co., Ltd
                  
                  
                     5,1
                  
                  
                     C176 
                  
               
                     Toate celelalte societăți
                  
                  
                     12,1
                  
                  
                     C999 
                  
               
                     
                        Republica Populară Chineză
                     
                  
               
                     Zhejiang Good Fittings Co., Ltd
                  
                  
                     55,3
                  
                  
                     C177 
                  
               
                     Zhejiang Jndia Pipeline Industry Co., Ltd
                  
                  
                     48,9
                  
                  
                     C178 
                  
               
                     Suzhou Yuli Pipeline Industry Co., Ltd
                  
                  
                     30,7
                  
                  
                     C179 
                  
               
                     Jiangsu Judd Pipeline Industry Co., Ltd
                  
                  
                     30,7
                  
                  
                     C180 
                  
               
                     
                        Toate celelalte societăți cooperante
                     
                  
               
                     Alfa Laval Flow Equipment (Kunshan) Co., Ltd
                  
                  
                     41,9
                  
                  
                     C182 
                  
               
                     Kunshan Kinglai Hygienic Materials Co., Ltd
                  
                  
                     41,9
                  
                  
                     C184 
                  
               
                     Wifang Huoda Pipe Fittings Manufacture Co., Ltd
                  
                  
                     41,9
                  
                  
                     C186 
                  
               
                     Yada Piping Solutions Co., Ltd
                  
                  
                     41,9
                  
                  
                     C187 
                  
               
                     Jiangsu Huayang Metal Pipes Co., Ltd
                  
                  
                     41,9
                  
                  
                     C188 
                  
               
                     Toate celelalte societăți
                  
                  
                     64,9
                  
                  
                     C999 
                  
               (3)   Aplicarea nivelului individual al taxei specificat pentru societățile menționate la alineatul (2) este condiționată de prezentarea la autoritățile vamale din statele membre a unei facturi comerciale valabile, pe care trebuie să figureze o declarație datată și semnată de un funcționar al entității care emite o astfel de factură, identificat prin numele și funcția sa, redactată după cum urmează: «Subsemnatul, certific că (volumul) de (produsul în cauză) vândut la export în Uniunea Europeană menționat în prezenta factură a fost produs de către (numele și adresa societății) (codul adițional TARIC) în (țara în cauză). Declar că informațiile înscrise în prezenta factură sunt complete și corecte». În cazul în care nu se prezintă o astfel de factură, se aplică nivelul taxei aplicabil «tuturor celorlalte societăți».
         (4)   În cazul în care orice producător-exportator din Republica Populară Chineză prezintă Comisiei suficiente dovezi care să demonstreze faptul că:
         
                     (a)
                  
                  
                     nu a exportat în Uniune produsul descris la articolul 1 alineatul (1) pe parcursul perioadei de anchetă (1 octombrie 2014-30 septembrie 2015);
                  
               
                     (b)
                  
                  
                     nu este afiliat niciunui exportator sau producător din Republica Populară Chineză care face obiectul măsurilor instituite prin prezentul regulament; și
                  
               
                     (c)
                  
                  
                     a exportat efectiv în Uniune produsul în cauză după încheierea perioadei de anchetă sau și-a asumat o obligație contractuală irevocabilă de a exporta o cantitate importantă în Uniune, tabelul de la articolul 1 alineatul (2) poate fi modificat prin adăugarea noului producător-exportator în lista societăților cooperante neincluse în eșantion, aplicându-i-se astfel nivelul mediu ponderat al taxei aplicabile societăților din eșantion.
                  
               (5)   Dacă nu există alte precizări, se aplică dispozițiile în vigoare în materie de taxe vamale.”
      
      Articolul 2
      Prezentul regulament intră în vigoare în ziua următoare datei publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 6 aprilie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 176, 30.6.2016, p. 21.
      
         (2)  Regulamentul de punere în aplicare (UE) 2017/141 al Comisiei din 26 ianuarie 2017 de instituire a unor taxe antidumping definitive la importurile de anumite accesorii de țevărie pentru sudat cap la cap, din oțel inoxidabil, chiar finisate, originare din Republica Populară Chineză și Taiwan (JO L 22, 27.1.2017, p. 14).